**Проект**

**ЗАКОН ЗА ИЗМЕНЕНИЕ И ДОПЪЛНЕНИЕ**

**НА ЗАКОНА ЗА УСТРОЙСТВО НА ТЕРИТОРИЯТА**

(обн., ДВ, бр. 1 от 2001г., изм., бр. 41 и 111 от 2001г., бр. 43 от 2002г., бр. 20, 65 и 107 от 2003г., бр. 36 и 65 от 2004г., бр. 28, 76, 77, 88, 94, 95, 103 и 105 от 2005г., бр. 29, 30, 34, 37, 65, 76, 79, 82, 106 и 108 от 2006г., бр. 41 и 61 от 2007г., бр. 33, 43, 54, 69, 98 и 102 от 2008г., бр. 6, 17, 19, 80, 92 и 93 от 2009г., бр. 15, 41, 50, 54 и 87 от 2010г., бр. 19, 35, 54 и 80 от 2011г., бр. 29, 32, 38, 45, 47, 53, 77, 82 и 99 от 2012г., бр. 15, 24, 27, 28, 66 и 109 от 2013г., бр. 49, 53, 98 и 105 от 2014г.)

**§ 1.** В чл. 5 се правят следните изменения**:**

**1.** В ал. 2, изречение първо накрая се поставя запетая и се добавя „като в комисията по конкурса участват представители на Камарата на архитектите в България и Съюза на архитектите в България с общ брой най- малко 1/3 от състава на комисията”.

**2.** В ал. 4 накрая се поставя запетая и се добавя „като задължително се канят представители на КИИП, КАБ и САБ“.

**§ 2.** В чл. 38, ал. 5 думите „Помещения и обекти“ се заменят със „Самостоятелни обекти“, думите „в случай че“ се заменят с „при условие, че се спазват изискванията на чл. 185, ал. 1, т. 2-4 и“, а накрая се добавя изречението „Ако не са налице тези условия се спазват изискванията на чл. 185, ал. 2 и 3“.

**§ 3.** В чл. 53а се правят следните изменения:

1. В изречение първо след думите „Заварените“ се добавя „и търпимите“;

2. В изречение второ думите „началника на Дирекцията за национален строителен контрол или на упълномощено от него длъжностно лице по реда на наредбата по чл. 225, ал. 4“ се заменят с „компетентния орган по чл. 225, ал. 1 и чл. 225а, ал. 1.“.

**§ 4.** В чл. 54, ал. 1 думите „началника на Дирекцията за национален строителен контрол или на упълномощено от него длъжностно лице по реда на наредбата по чл. 225, ал. 4“ се заменят с „компетентния орган по чл. 225, ал. 1 и чл. 225а, ал. 1.“

**§ 5.** В чл. 87 се създава ал. 5:

„(5) В свлачищни райони, вписани в регистъра по чл. 95, ал. 2, не се допуска застрояване без изградена канализация.“

**§ 6.** В чл. 95, ал. 2 думите „свлачищните райони и на районите с абразионни и ерозионни процеси“ се заменят с „районите по ал. 1“.

**§ 7.** В чл. 96 се правят следните изменения и допълнения:

1. В ал. 1 думите „Министерството на регионалното развитие и благоустройството“ се заменят с „централните и териториални органи на изпълнителната власт и от собствениците и ползвателите на имоти“.

2. Алинеи 3 и 4 се изменят така:

„(3) В свлачищни райони, вписани в регистъра по чл. 95, ал. 2, геозащитни мерки и дейности се разрешават по реда на този закон след приемане на инженерно-геоложките и хидрогеоложките проучвания за общата и локалната устойчивост на територията от специализиран състав на съответния експертен съвет към органа, компетентен да одобри подробния устройствен план, и предварително съгласие от министъра на регионалното развитие и благоустройството. Съгласието на министъра на регионалното развитите и благоустройството се вписва в разрешението за строеж.

(4) Строителни и монтажни работи, за които се изисква издаване на разрешение за строеж, се разрешават в свлачищни райони, вписани в регистъра по чл. 95, ал. 2, въз основа на влязъл в сила подробен устройствен план след:

1. осъществяване на геозащитните мерки и дейности по ал. 3, ако е доказано, че това е необходимо с резултати от проведени инженерно-геоложки и хидрогеоложки проучвания за общата и локалната устойчивост на територията, приети от специализиран състав на съответния експертен съвет към органа, компетентен да одобри подробния устройствен план;

2. отчитане на положителен ефект от изпълнението на мерките и дейностите по т. 1

3. предварително съгласие на министъра на регионалното развитие и благоустройството, което се вписва в разрешението за строеж.“.

3. Създава се ал. 6:

„(6) В райони, за които е наложена строителна забрана със заповед по чл. 198, ал. 3, не се издават предварителни съгласия до изпълнение на условията на заповедта за участъците, за които е наложена, и нейната отмяна по предложение на съответните органи на местно самоуправление“.

**§ 8.** В чл. 128, ал. 3 думите „ал. 2“ се заменят с „ал. 1“.

**§ 9.** В чл. 129 се правят следните изменения:

1. В ал. 3 изречението „Заповедите се изпращат в 7-дневен срок за обнародване в „Държавен вестник“ се заличава .;

2. Алинея 4 се изменя така:

„(4) Заповедите по ал. 3 се издават в едномесечен срок след приемането на проекта от съответния експертен съвет по чл. 128, ал. 12 и в 7-дневен срок се изпращат за обнародване в „Държавен вестник“.“.

**§ 10.** В чл. 131, ал. 2, т. 2 думите „когато са включени в свързано застрояване“ се заменят с „когато се включват в свързано застрояване и/или се предвижда промяна в застрояването им“.

**§ 11.** В чл. 134се правят следните изменения и допълнения:

1. Създава се нова ал. 7:

„(7) По реда на ал. 6 може да се промени начинът на застрояване само между два урегулирани поземлени имота за ниско застрояване при спазване на останалите изисквания и при наличие на нотариално заверено писмено съгласие на собствениците на двата имота. В този случай не е необходимо визата за проектиране да се съобщава на заинтересуваните лица. Допуснатото застрояване се отразява служебно в действащия подробен устройствен план.“.

2. Досегашната ал. 7 става ал. 8.“.

**§ 12.** В чл. 139ал. 3 се изменя така:

„(3) Всички документи - графични и текстови, по всички части на инвестиционния проект се подписват и подпечатват от проектанта на съответната част и се съгласуват с подпис от възложителя и от водещия проектант по смисъла на чл. 162, ал. 7. Не се съгласуват с подпис изчисленията, извършени от проектанта по съответната част.“.

**§ 13.** В чл. 140, ал. 3 се правят следните изменения:

1. В изречение първо след думите „чл. 134, ал. 6“ се добавя „и ал. 7“;

2. Изречение второ се изменя така: „Визата за проектиране се съобщава на заинтересуваните лица по чл. 131, с изключение на случаите, когато са представени декларации за съгласието им с нотариална заверка на подписите, или заинтересувани лица са само лицата, по чиято инициатива се издава визата.“.

**§ 14.** В чл. 143, ал. 1, т. 5 думите „чл. 125, ал. 6“ се заменят със „Закона за културното наследство“.

**§ 15.** В чл. 147, ал. 1 се правят следните изменения:

1. Точка 6 се отменя;

2. В т. 7 след думата „огради“ запетаята и думите „градински и паркови елементи“ се заличават.

**§ 16.** В чл. 148 се правят следните изменения:

1. В ал. 6 думите „аварийни ситуации“ се заменят с „бедствени и аварийни ситуации“, думите „на геозащитни обекти“ се заличават и се създава изречение второ: „Строителните книжа може да се комплектуват след изпълнението на неотложните аварийни и възстановителни работи.“.

2. В ал. 8, изречение второ накрая се поставя запетая и се добавя „за строежи, които попадат в обхвата на приложения № 1 или 2 на Закона за опазване на околната среда“.

3. В ал. 13 думите „и съставяне на технически паспорт по реда на чл. 176а“ се заличават.

**§ 17.** В чл. 151, ал. 1 се създава т. 12:

„12. градински и паркови елементи с височина до 2,20 м над прилежащия терен.“.

**§ 18.** В чл. 153 се създава ал. 5:

„(5) Отказът за презаверка на разрешението за строеж се съобщава по реда на АПК на заинтересуваните лица по чл. 149, ал. 2 и подлежи на обжалване по реда на чл. 215 в 14-дневен срок от съобщаването.”

**§ 19.** В чл. 154, ал. 1 накрая се добавя „след съгласуване с водещия проектант на обекта“.

**§ 20.** В чл. 162 се създават ал. 7 и 8:

„(7) Водещ проектант е лицето, автор на водещата проектна част на инвестиционния проект.

(8) Водещият проектант е отговорен за взаимното съгласуване и координация на всички части на инвестиционния проект.“.

**§ 21.** В чл. 163а, ал. 4 след думите „строителен инженер“ се поставя запетая и се добавя „архитект“.

**§ 22.** В чл. 166 се правят следните изменения и допълнения:

1. В ал. 1:

а) създава се нова т. 2:

„2. извършва проверка и контрол на доставените и влагани в строежа строителни продукти, с които се осигурява изпълнението на основните изисквания към строежите в съответствие с изискванията на наредбата по чл. 169а, ал. 2.“.

б) досегашната т. 2 става т. 3, като в нея думите „и влаганите материали“ се заличават.

2. В ал. 2 след думите „началника на Дирекцията за национален строителен контрол“ се добавят думите „или упълномощено от него длъжностно лице”.

**§ 23.** В чл. 167 се правят следните изменения и допълнения:

1. В ал. 1, т. 2 след думите „лишаване от свобода” се добавя запетая и думите „както и за престъпления свързани с упражняване на професията”;

2. В ал. 5, т. 1 думите „две наказателни постановления” се заменят с думите „три наказателни постановления за срок от две години”;

3. Ал. 6 се отменя.

**§ 24.** В чл. 169 се правят следните изменения и допълнения:

1. В ал. 1:

а) точка 4 се изменя така:

„4. достъпност и безопасност при експлоатация;“.

б) създава се т. 7:

„7. устойчиво използване на природните ресурси.“.

2. Алинея 2 се отменя.

3. В ал. 4 думите „по ал. 1 и 2“ се заменят с „по ал. 1“, а след думите „устойчивостта на земната основа“ се поставя запетая и се добавя „изискванията за достъпна среда за населението, включително за хората с увреждания“.

4. Алинея 6 се изменя така:

„(6) Органите на изпълнителната власт ежегодно разработват програми с мерки за привеждане на урбанизираната територия и на съществуващи отделни сгради и съоръжения в нея в съответствие с изискванията за достъпна среда и предвиждат средства за тяхното реализиране. Министерският съвет и общинските съвети приемат програмите и осъществяват контрол по изпълнението им.“.

**§ 25.** В чл. 169а се правят следните изменения:

1. Алинея 2 се изменя така:

„(2) Условията и редът за влагане на строителни продукти в строежите, за оправомощаване, нотифициране и контрол на лица за оценяване на строителни продукти, както и за издаване или отказ от издаване на разрешения на лица за извършване на оценяване на съответствието и за оценяване и проверка на постоянството на експлоатационните показатели на строителните продукти, за издаване на европейска техническа оценка и на български технически одобрения на строителни продукти се определят с наредба на министъра на регионалното развитие и благоустройството.“

2. Алинеи 3 и 4 се отменят.

3. В ал. 5, т. 1 думите „на съответствието“ се заличават.

4. В ал. 6 думите „за оценяване на съответствието на строителните продукти или за издаване на европейски или български технически одобрения“ се заменят със „за извършване на дейностите по ал. 2“.

**§ 26.** В чл. 175, ал. 2,изречение второ след думата „възложителя“ се добавя „водещия проектант“ и се поставя запетая.

**§ 27.** Член 214асе отменя.

**§ 28.** В чл. 215се правят следните изменения:

1. В ал. 5 думите „чл. 216, ал. 5“ се заменят с „чл. 216, ал. 6“.

2. Алинея 7 се изменя така:

„(7) Решенията на първоинстанционния съд по жалби или протести срещу индивидуалните административни актове за одобряване на подробни устройствени планове или на комплексни проекти за инвестиционна инициатива за изграждане на обекти с национално значение и на общински обекти от първостепенно значение са окончателни.“.

**§ 29**. В чл. 216 ал. 7 се изменя така:

„(7) Заповедта на началника на регионалната дирекция за национален строителен контрол или упълномощеното длъжностно лице се издава в 15-дневен срок от постъпване на жалбата или протеста заедно с административната преписка по издаване на обжалвания акт, когато административната преписка по издаване на обжалвания акт е окомплектована с необходимите за произнасянето документи.”

**§ 30.** В чл. 222 се правят следните изменения и допълнения:

1. В ал. 1:

а) в основния текст думите „За строежите от първа, втора и трета категория” се заличават;

б) в т. 1 и 2 след думата „строежи” се добавя „от първа до трета категория включително”;

в) в т. 5 след думите „Забранява влагането на строителни продукти” се поставя запетая и се добавя „доставяни за директно влагане на строителната площадка от местата на производство”, след думата „строежите” се добавя „и не отговарят на изискванията на чл.169а, ал.1”, а думите „в местата на производство на строителни продукти” се заменят с „в местата на производство на такива продукти”;

г) в т. 6, 7 и 8 след думата „строежи” се добавя „от първа до трета категория включително”;

д) в т. 10 след думата „строежи” се добавят думите „по смисъла на чл. 225, ал. 2 от първа до трета категория включително”;

е) в т. 12 след думата „строежи” се добавя „по т. 1, 2 и 6”;

ж) в т. 14 след думата „строежи” се добавя „по т. 1, 2, 6 и 7”;

з) в ал. 1, т. 15 думата „санкции“ се заменя с „глоби и имуществени санкции за всички категории строежи“.

2. В ал.2:

а) в основния текст думите „За строежите от първа, втора и трета категория” се заличават;

б) точка 1 се изменя така:

„1. констатират незаконни строежи и строежи с нарушения от първа, втора и трета категория;”

в) в т. 2 след думата „строежи” се добавя „от първа до трета категория включително“;

г) в т. 3 накрая се добавя „за всички категории строежи“;

д) в т. 4 след думата „заповедите” се добавя „на началника на Дирекцията за национален строителен контрол или упълномощено от него лице”;

е) в т. 5 накрая се добавя „за всички категории строежи“;

ж) точка 6 се отменя;

з) в т. 7 накрая се добавя „за всички категории строежи“;

и) в т. 8 накрая се добавя „от началника на Дирекцията за национален строителен контрол или упълномощено от него лице”.

**§ 31.** В чл. 224, ал. 1 в т. 4 след думата „строителен надзор“ се добавя „и/или авторски надзор“.

**§ 32.** В чл. 230ал. 4 се отменя.

**§ 33.** Създават се чл. 232в и чл. 232г:

„Чл. 232в. Водещ проектант, който не изпълни задълженията си по чл. 162, ал. 8 се наказва с глоба в размер от 5 000 до 20 000 лв.

Чл. 232г. Кметът на общината или упълномощено от него длъжностно лице налага глоба в размер от 1 000 до 5 000 лв. на собственик на имот, който унищожи или увреди контролно-измервателна система или част от нея в свлачищен район, или геозащитно съоръжение или част от него.“.

**§ 34.** В чл. 237, ал. 1 се правят следните изменения:

1. в т. 1 след думата „строеж“ се добавя „от първа до трета категория включително“;

2 в т. 2 след думите „по чл. 224, ал. 1“ се добавя „от първа до трета категория включително“;

3. в т. 3 след думите „строителни и монтажни работи на строеж“ се добавя „от първа до трета категория включително“;

4. в т. 4 след думата „строеж“ се добавя „от първа до трета категория включително“;

5. в т. 12 след думите „строителни продукти” се добавя запетая и думите „доставяни за директно влагане на строителната площадка от местата на производство“;

6. в т. 14 думите „чл. 161, ал. 3“ се заменят с „чл. 161, ал. 4“.

**§ 35.** В допълнителните разпоредби се правят следните изменения:

**1.** В § 1, ал. 4 накрая се поставя запетая и се добавя „притежаващи пълна проектантска правоспособност или които имат необходимия стаж за придобиването й“.

**2**.В § 5, т. 18, изречение първо след думата „всички“ се добавя „надземни“, а думите „на и над терена“ се заличават.

**§ 36.** В § 127 от преходните и заключителните разпоредби към Закона за изменение и допълнение на Закона за устройство на територията(обн., ДВ, бр. 82 от 2012 г.)се правят следните изменения и допълнения:

1. В ал. 5 думите „Дирекцията за национален строителен контрол за прилагане на мерките по чл. 225“ се заменят с „компетентния орган за прилагане на мерките по чл. 225 и чл. 225а“.

2. В ал. 15 накрая се добавя „и чл. 225а“.

**§ 37.** (1) Навсякъде в закона думите „съществените изисквания“ и „със съществените изисквания“ се заменят съответно с „основните изисквания“ и със „с основните изисквания“;

(2) Навсякъде в закона думите „чл. 169, ал. 1, 2 и 3“ и „чл. 169, ал. 1-3“ се заменят с „чл. 169, ал. 1“.

Преходни и заключителни разпоредби

**§ 38.** (1) Търпимите строежи по § 16, ал. 1 от преходните разпоредби на закона и по § 127, ал. 1 от преходните и заключителните разпоредби към Закона за изменение и допълнение на Закона за устройство на територията (ДВ, бр. 82 от 2012г.), които са с постоянен устройствен статут по действащия подробен устройствен план, могат да се пристрояват и надстрояват, и в тях могат да се извършват основни ремонти, реконструкции и преустройства, вкл. с промяна на предназначението, както и всички допустими строителни и монтажни работи, в съответствие с предвижданията на действащия подробен устройствен план.

(2) Търпимите строежи по ал. 1, които нямат постоянен устройствен статут по действащия подробен устройствен план, могат при спазване на изискванията на този закон да се преустройват вътрешно, да се променя предназначението им и да се ремонтират, без да се изменя външното им очертание, в хоризонтално и вертикално отношение и без да се правят нови или да се укрепват съществено носещите конструкции.

(3) Дейностите по ал. 1 и 2 могат да се разрешават след представяне на проект-заснемане на съществуващия строеж, одобряване на инвестиционния проект за новия строеж и издаване на разрешение за строеж по общия ред на този закон.

(4) За търпими строежи, представляващи линейни обекти на техническата инфраструктура, може да се разрешава реконструкция или основен ремонт без да се променя трасето, обхвата и границите на сервитутните зони, нанесени в кадастрална карта, специализирана карта, кадастрален план или карта на възстановената собственост, след одобряване на инвестиционен проект и издаване на разрешение за строеж. Промяна на трасето, обхвата и границите на сервитутните зони за тези строежи може да се разреши по общия ред на този закон, в съответствие с предвижданията на влязъл в сила подробен устройствен план.“.

**§ 39**. Издадените заповеди от началника на Дирекцията за национален строителен контрол или упълномощено от него длъжностно лице до 26.11.2012г., както и заповеди, издадени на основание §126 от преходните и заключителните разпоредби на Закона за изменение и допълнение към Закона за устройство на територията (обн., ДВ, бр.82 от 2012г.) за строежи от четвърта, пета и шеста категория, се изпълняват от органите на ДНСК.

**§ 40.** В преходните и заключителните разпоредби към Закона за изменение и допълнение на Закона за кадастъра и имотния регистър (обн., ДВ, бр. 49 от 2014г.) в § 72 думите „Министерството на инвестиционното проектиране“ се заменят с „Министерството на регионалното развитие и благоустройството“.

**§ 41.** В Закона за устройството на Черноморското крайбрежие (обн., ДВ, бр. 48 от 2007г., изм., бр. 36 и 67 от 2008г., бр. 19, 82 и 92 от 2009г., бр. 45 и бр. 82 от 2012г., бр. 27, 28, 66 и 105 от 2013г., бр. 40 и 98 от 2014г. и бр. 9 от 2015г.) се правят следните изменения:

1. В чл. 13 ал. 6, изречение първо след думите „морските плажове“ запетаята се заличава, думите „както и тези в зона "А" и зона "Б" на националните курорти“ се заменят с „и на територията на селищните образувания с национално значение“, а думите „министъра на инвестиционното проектиране“ се заменят с „министъра на регионалното развитие и благоустройството“.

2. Параграф 23, ал. 2 от преходните и заключителните разпоредби към Закона за изменение и допълнение на Закона за устройството на Черноморското крайбрежие (обн., ДВ, бр. 40 от 2014 г.) се отменя.

**§ 42.** В Закона за физическото възпитание и спорта (обн., ДВ, бр. 58 от 1996г., изм., бр. 53 от 1997г., бр. 124 от 1998г., бр. 51 и 81 от 1999г., бр. 53 от 2000г., попр., бр. 55 от 2000г., изм., бр. 64 от 2000г., бр. 75, 95 и 120 от 2002г., бр.96 от 2004г., бр. 88 и 103 от 2005г., бр. 30, 34 и 36 от 2006г., бр. 41 и 46 от 2007г., бр. 50 от 2008г., бр. 74 от 2009г., бр. 50 и 96 от 2010г., бр. 35 и 99 от 2011г., бр. 45, 87 и 102 от 2012г., бр. 15 и 68 от 2013г., бр. 21 и бр. 66 от 2014г. и бр. 14 от 2015г.)навсякъде думите „министъра на инвестиционното проектиране“, „министърът на инвестиционното проектиране“, „Министерството на регионалното развитие“ и „Министерството на инвестиционното проектиране“ се заменят съответно с „министъра на регионалното развитие и благоустройството“, „министърът на регионалното развитие и благоустройството“ и „Министерството на регионалното развитие и благоустройството“.

**§ 43.** В Закона за ограничаване изменението на климата (обн., ДВ, бр. 22 от 2014г., изм., бр. 14 и 17 от 2015г.)навсякъде думите „Министерството на инвестиционното проектиране“ и „министъра на инвестиционното проектиране“ се заменят съответно с „Министерството на регионалното развитие и благоустройството и „министъра на регионалното развитие и благоустройството“.

**§ 44.** В Закона за младежта (обн., ДВ, бр. 31 от 2012г., изм., бр. 68 от 2013г. и бр. 14 от 2015г.) в чл. 10, ал. 3, т. 1 думите „заместник-министър на инвестиционното проектиране“ се заменят със „заместник-министър на регионалното развитие и благоустройството“.

**§ 45.** В Закона за движението по пътищата (обн., ДВ, бр. 20 от 1999г., изм., бр. 1 от 2000г., бр. 43 и 76 от 2002г., бр. 16 и.22 от 2003г., бр. 6, 70, 85 и 115 от 2004г., бр. 79, 92, 99, 102, 103 и 105 от 2005г., бр. 30, 34, 61, 64, 82, 85 и 102 от 2006г., бр. 22, 51, 97 и 109 от 2007г., бр. 36, 43, 69, 88 и 102 от 2008г., бр. 74, 75, 82 и 93 от 2009г., бр. 54, 98 и 100 от 2010г., бр. 10, 19, 39 и 48 от 2011г., бр. 20, 47, 53, 54, 60 и 75 от 2012г., бр. 15 и 68 от 2013г., бр. 53 и 107 от 2014г., бр. 14 и 19 от 2015г.) навсякъде думите „министъра на регионалното развитие“ и „министърът на регионалното развитие“ се заменят съответно с „министъра на регионалното развитие и благоустройството“ и „министърът на регионалното развитие и благоустройството“.

**§ 46.**  В Закона за железопътния транспорт (обн., ДВ, бр. 97 2000г., изм., бр. 47 и 96 от 2002г., бр. 70 и 115 от 2004г., бр. 77 и 88 от 2005г., бр. 36,37, 62, 92 и 108 от 2006г., бр. 22, 35, 74 и 81 от 2009г., бр. 87 от 2010г., бр. 47 от 2011г., бр.15 и 68 от 2013г., бр. 17 от 2015г.) навсякъде думите „министъра на регионалното развитие“ се заменят с „министъра на регионалното развитие и благоустройството“.